બેંગ્લોર, 12 મેઃ યુવરાજ સિંહે 2007ના વિશ્વકપ દરમિયાનના પોતાના વિસ્ફોટક અંદાજનું પુનરાવર્તન કરતા આઇપીએલ 7ની રાજસ્થાન રોયલ્સ સામેની મેચમાં 83 રન ફટકાર્યા હતા, જો કે, સ્ટીવ સ્મિથ(48) અને જેમ્સ ફોક્નર(41)ની ઇનિંગની મદદથી રોયલ્સે રોયલ ચેલેન્જર્સને પાંચ વિકેટથી પરાજય આપ્યો હતો. રોયલ ચેલેન્જર્સ બેંગ્લોરે નિર્ધારિત 20 ઓવરમાં 190 રન બનાવી રાજસ્થાન રોયલ્સને 191નો ટાર્ગેટ આપ્યો હતો. જેના જવાબમાં રાજસ્થાને પાંચ વિકેટ ગુમાવી હાંસલ કરી લીધો હતો. ફોક્નરને મેન ઓફ ધ મેચ જાહેર કરવામાં આવ્યો હતો.